**СПЕЦИФИКАЦИЈА ПОНУДЕ- ОПИС ПРЕДМЕТА НАБАВКЕ**

За јавну набавку услугапреглед и издавање лекарских уверења о задобијеним повредама за лица која наводе да их је ујео пас непознатог власника.

Општина Неготин, као наручилац у овом поступку, покренула је исти ради прибављања услуге лекара специјалисте судске медицине- судских вештака, ради прегледа и вештачења повреда код лица која тврде да их је ујео пас непознатог власника. Овој јавној набавци приступа се ради откривања евентуалних злоупотреба при подношењу наведног захтева, а све у циљу смањења износа за ове намене који се исплаћује оштећенима из буџета Општине Неготин. Налаз и мишљење лекара специјалисте судске медицине- судског вештака, који садржи податке да ли је у конкретном случају дошло до повреде уједом паса представља чврсто доказно средство у судском поступку и оправдано се очекује да ће са почетком примене уговора о јавној набавци са овим предметом знатно опасти број поднетих захтева за накнаду штете због уједа паса луталица.

Пружалац услуге се обавезује да услугу пружи квалитетно и у складу са правилима струке, ангажовањем лекара специјалиста судске медицине, као и да обезбеди медицински прибор и потрошни материјал неопходан за рад. Прегледи ће се вршити у просторијама хируршке амбуланте Здравственог центра Неготин.

Пружалац услуге је дужан да наручиоцу недељно доставља извештаје о извршеном лекарском прегледу, лекарско уверење које садржи изјашњење о природи задобијене повреде, њеној тежини и начину настанка – узроку повреде, односно извештај са налазом и мишљењем у писаном облику.

Пружалац услуге ће за напред наведене послове ангажовати лекаре специјалисте судске медицине, са листе судских вештака.